
Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos
· 1. Saskaņā ar 2004. gada 8. oktobrī Astanā (Kazahstānā) parakstītās Latvijas Republikas valdības un Kazahstānas Republikas valdības vienošanās par ekonomisko, zinātnisko un tehnisko sadarbību 6. pantu apstiprināt darbam Latvijas Republikas un Kazahstānas Republikas starpvaldību komisijā ekonomiskās, zinātniskās un tehniskās sadarbības jautājumos (turpmāk – starpvaldību komisija) Latvijas Republikas pārstāvju grupu (turpmāk – pārstāvju grupa) šādā sastāvā:
· 1.1. K. Gerhards – Satiksmes ministrijas parlamentārais sekretārs (pārstāvju grupas vadītājs);
· 1.2. E. Valantis – Ekonomikas ministrijas valsts sekretārs (pārstāvju grupas vadītāja vietnieks);
· 1.3. E. Balševics – Vides aizsardzības un reģionālās attīstības ministrijas valsts sekretārs;
· 1.4. E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece;
· 1.5. D. Freimanis – Latvijas Republikas vēstniecības Kazahstānas Republikā padomnieks;
· 1.6. D. Klinsone − Ekonomikas ministrijas Eiropas Savienības un ārējo ekonomisko attiecību departamenta direktora vietniece, nodaļas vadītāja;
· 1.7. Z. Liepiņa – Ekonomikas ministrijas valsts sekretāra vietniece;
· 1.8. E. Luca – Satiksmes ministrijas Transporta loģistikas un starptautiskās sadarbības koordinācijas departamenta direktore;
· 1.9. I. Mangule – Latvijas Republikas ārkārtējā un pilnvarotā vēstniece Kazahstānas Republikā;
· 1.10. U. Reimanis – Satiksmes ministrijas valsts sekretāra vietnieks;
· 1.11. E. Rubīns – Ārlietu ministrijas Pirmā divpusējo attiecību departamenta Austrumeiropas un Centrālāzijas valstu nodaļas otrais sekretārs;
· 1.12. I. Saleniece – Izglītības un zinātnes ministrijas valsts sekretāra vietniece, Politikas iniciatīvu un attīstības departamenta direktore;
· 1.13. E. Bērziņa – Veselības ministrijas Eiropas lietu un starptautiskās sadarbības departamenta direktore;
· 1.14. Z. Ventere – Ārlietu ministrijas Ekonomisko attiecību un attīstības sadarbības politikas departamenta Ārējo ekonomisko sakaru veicināšanas nodaļas vadītāja;
· 1.15. A. Vahere-Abražune – Izglītības un zinātnes ministrijas Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos;
· 1.16. R. Zaremba – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā eksperte (pārstāvju grupas atbildīgā sekretāre).
· 2. Pārstāvju grupai ir tiesības darbam starpvaldību komisijā pieaicināt speciālistus un ekspertus.
· 3. Pārstāvju grupas vadītājam ir tiesības apstiprināt pārstāvjus darbam starpvaldību komisijas apakškomisijās un darba grupās.
· 4. Atzīt par spēku zaudējušu Ministru kabineta 2019. gada 4. septembra rīkojumu Nr. 420 "Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos" (Latvijas Vēstnesis, 2019, 182. nr.).

